kardosdrur/scandi-wiki huggingface dataset:
Haraldskær

Haraldskær er et gods 6 km vest for Vejle på nordsiden af Vejle Ådal. Det hører til Skibet Sogn i Vejle Kommune.

Gården nævnes første gang på Erik af Pommerns tid, da den i 1434 tilhørte Niels Friis. Hovedbygningen er opført i 1590 og har fået en tilbygning i 1768. Siden 1969 har hovedbygningen været ejet af Boligselskabernes Landsforening, der har brugt den som kursusejendom. Vejle Kommune købte avlsgården og de 270 hektar jord i 1980.

I 2007 blev hovedbygningen forpagtet af Danmarks Lærerforenings hotelkæde Sinatur, der driver den som Sinatur Hotel Haraldskær.

Moselig

I tørvegravene ved Haraldskær blev der i 1835 blev fundet et moselig. Kvinden var velbevaret, og blev undersøgt ved Vejle Sygehus, hvor man konkluderede med, at der nok var tale om liget af den norske dronning  Gunhild Kongemor der ifølge en islandsk saga blev narret til Danmark for at skulle giftes med Harald Blåtand. Senere er det blevet påvist at liget stammer fra ca. 490 f.Kr., hvilket vil sige fra begyndelsen af jernalderen og altså længe før Harald Blåtand og vikingetiden.

Ejere af Haraldskær 
 (1434-1448) Niels Friis
 (1448-1507) Anders Nielsen Friis
 (1507-1543) Bodil Christensdatter Steenfeld gift Friis
 (1543-1549) Jørgen Andersen Friis
 (1549-1557) Iver Andersen Friis
 (1557-1570) Sophie Albertsdatter Glob gift Friis
 (1570-1601) Albert Iversen Friis
 (1601) Karen Albertsdatter Friis gift Bryske
 (1601-1622) Truid Bryske
 (1622-1634) Frederik Munk Lange
 (1634-1654) Sophie Albertsdatter Friis gift Munk Lange
 (1654-1662) Jørgen Frederiksen Munk Lange
 (1662-1677) Anne Frederiksdatter Munk Lange
 (1677-1696) Conrad von den Brincken
 (1696-1730) Godske von den Brincken
 (1730-1731) Godske von den Brinckens dødsbo
 (1731-1751) Pierre D`Andischou
 (1751-1754) Gerhard Hansen de Lichtenberg
 (1754-1767) Christen de Linde
 (1767-1768) Hans Henrik de Lichtenberg
 (1768-1781) Ove Bernhardt von Lüttichau
 (1781-1793) Henrik Schmidt
 (1793-1794) Birgitte Ravn gift (1) Schmidt (2) Lautrup
 (1794-1806) Severin Laurentius Lautrup
 (1806-1820) Johannes Ditlev Rahr
 (1820-1829) Nicolaj Nyholm
 (1829-1838) August Theodor Schütte
 (1838-1842) Dan Qvart Neergaard
 (1842-1871) Carl August Søltoft
 (1871-1872) Oluf Henrik Niels de Bang nr1
 (1872-1914) Hjalmar Olufsen de Bang
 (1914-1916) Oluf Hjalmarsen de Bang nr2
 (1916-1929) Christian Martin Hess nr1
 (1929-1931) Christian Martin Hess dødsbo
 (1931-1962) Christian Martin Hess nr2
 (1962-1969) Christian Martin Hess nr3 / Mogens Hess
 (1969-) Boligselskabernes Landsforening (hovedbygningen)
 (1969-1980) Christian Martin Hess nr3 / Mogens Hess (godset)
 (1980-) Vejle Kommune (godset)

Se også 
 Dronning Gunhild (moselig) (fundet i Haraldskær Mose)
 Haraldskær Fabrik 

http://www.sinatur.dk/hoteller/hotel-haraldskaer/ 

Herregårde i Vejle Kommune
Herregårde i Vejle Amt
Fredede slotte og herregårde i Danmark
Fredede bygninger, konstruktioner og anlæg i Vejle Kommune
Titanic

Titanic kan referere til flere forskellige ting:

 RMS Titanic – et passagerskib
 Titanic II – kopi af RMS Titanic hvis projekt startede april 2012.
 Titanic (film fra 1943)
 Titanic (film fra 1955)
 Titanic (film fra 1997) – den amerikanske spillefilm fra 1997, der handler om skibets Titanics forlis.
 Titanic (tv-serie)
 Titanic (band) − et norsk band
 Titanic (tysk satiremagasin)
Kirstine Seligmanns Skole

Kirstine Seligmanns Skole er en privatskole beliggende i det centrale Vejle. 

I 1882 begyndte Kirstine Seligmann at undervise privatelever i sit eget hjem. Senere flyttede hun i lejede lokaler og i 1895 opførtes egen skolebygning. Skolen har samme adresse, men er udvidet en del siden da.

Kirstine Seligmanns Skole blev en selvejende institution i 1967.

Fra 1894 optoges også piger i skolen – efter pres fra flere forældre. Den 26. oktober 1895 indviedes skolens nuværende hovedbygning i Herslebsgade 3. Den oprindelige hovedbygning havde 2 etager med en uudnyttet tagetage. I 1898 blev taget hævet og 3. etage bygget på.

I 1982 købte skolen Herslebsgade 5, den tidligere KFUM-bygning. I årene efter erhvervedes yderligere ejendomme i Nutzornsgade, som i 1995 gav plads til skolens idrætshal. I 2000 købte skolen Nørrebrogade 12. I sommeren 2010 blev den nedrevet. En ny 4 etagers bygning er blevet opført. Indvielsen fandt sted den 25. marts 2011 med undervisningsministeren som æresgæst.

Siden er Worsøesgade skole købt og huser i dag Børnehaveklasse til 3. klasse samt SFO.

Worsøesgade 2 blev købt i 2015 og huser i dag en 1 årig børnehave.

Skoleledere 
 1882 – 1934: Kirstine Seligmann,
 1934 – 1952: Arne Spanner,
 1952 – 1953: Agnes Spanner ledede skolen resten af året,
 1953 – 1970: Else Spang Hansen,
 1970 – 1979: Olav Gamdrup,
 1979 – 2001: Bent Holm,
 2001 – 2009: Inger Marie Holck,
 2009 – 2019 : Tommy Kristensen
2019 – Vibeke Juul Johansen

Viceinspektører 
 Vibeke Juul Johansen - Viceskoleleder
 Roald Kaps - Afdelingsleder HE
 Susie Jakobsen - Afdelingsleder WO
 Anne Dorthe Rasztar - Leder af SFO og børnehaven

Formænd for skolens bestyrelse 
 1967 – 1972 Landsretssagfører Per Krogh
 1972 – 1978 Advokat Kaj Larsen
 1978 – 1985 Proprietær Poul Bruhn
 1985 – 1991 Direktionssekretær Jane Kjeldgaard
 1991 – 1995 Direktør Mogens Svenstrup
 1995 – 2004 Advokat Keld Norup
 2004 – 2009 Bankrådgiver Mariann Riis Allesøe 
 2009 – 2018 Direktør Søren Agner
2018 - 2021 Salgschef Kostas 
Panayotis

Nuværende bestyrelse 
 Kostas Panayotis (F)
Jakob Østergaard (NF)
Søren Agner
 Thomas Kirsten
 Camilla Vammen 
 Jesper Thinggaard 
 Camilla Knudsen

Ekstern henvisning 
 Kirstine Seligmanns Skoles hjemmeside
 

Privatskoler i Danmark
Bygninger, konstruktioner og anlæg i Vejle
Uddannelse i Vejle
Overmenneske

Overmennesket (tysk Übermensch, engelsk superman) er et filosofisk begreb.

Som overmenneske betegnes et idealmenneske, som er vokset fra et "normalt" menneskes almindelige liv.

Begrebet er med forskellig betydning blevet brugt af bl.a. J.G. Herder, Goethe og den indiske filosof Sri Aurobindo, men det er klart mest kendt fra Friedrich Nietzsches værker.

Nietzsches overmenneske 
Nietzsche er som nævnt meget kendt for at have visionen om overmennesket som en stor del af sin filosofi. En god beskrivelse af hvad tanken går ud på får man i hans hovedværk således talte zarathustra:

Nogle har tænkt at hovedpersonen Zarathustra fra bogen selv skulle være et eksempel på et overmenneske. Men om dette skriver Zarathustra:

Nietzsche var en filosof der lagde stor vægt på menneskets åndelige liv, så at nå overmennesket handler meget om at overvinde sig selv, snarere end at overvinde andre, og at finde styrken i sig selv.

Kilder 

Filosofi
Newz.dk

newz.dk er et dansk websted med teknologinyheder, som i 1999 blev skabt i Sønderborg, senere flyttede den til Vamdrup nær Kolding for at ende i Århus. I 2008 blev yderligere to undersektioner, MacNation og Railgun, tilføjet. Den nyeste sektion var RAID1, der henvendte sig til it-professionelle. RAID1 afløste IT-dialog, som ellers slog sig sammen ind under Newz.dk's vinger d. 5. august 2010. 

newz.dk hørte oprindeligt under newz Media som blandt andet også talte filmz.dk og videovideo.dk. I 2015 blev newz.dk relanceret under nye ejere, hvor undersektionerne RAID1 og MacNation samtidig blev nedlagt.

Samarbejdspartnere 
newz.dk var før hovedsageligt baseret på brugerleveret indhold, men det ændrede sig efter indgåelsen af partnerskabet med Freeway Media i 2008, hvorefter der blev oprettet en egentlig redaktion med en ansvarshavende redaktør og aflønnede medarbejdere. De brugerindsendte nyheder udgør dog stadig en stor del af nyhedsstrømmen, men som før udvælges og censureres indholdet af redaktionen.. Den 28. oktober 2008 meddelte newz.dk, via en pressemeddelelse, at de afbrød samarbejdet med Freeway koncernen. Sagen blev i de efterfølgende dage omtalt heftigt i pressen, idet begge parter beskyldte modparten for ikke at have overholdt samarbejdets betingelser.

Hacket juleaften 
D. 24. december 2007 blev newz.dk hacket af Team Gillmore Girls. Gruppen siger selv, at de skulle have hacket siden ved hjælp af et usikkert eval-script, hvor de fik adgang til at køre selv-definerede PHP-scripts, og på den måde overtog de serveren. Newz.dk skrev selv, at de bare havde downloadet en gammel backup af en brugerliste. Team Gillmore Girls begyndte straks at dekryptere de mange brugeres adgangskoder, hvor af 5.000 blev lagt ud på en blog (der nu er slettet) for at bevise hacket (med adgangskoder, navne, emails og IP-adresser for de viste brugere). De efterfølgende dage (nu indtil d. 30/12) blev newz.dk lagt ned i flere dage, hvor siden viste mærkelige fejl-meddelelser eller forsøgte at lave et uendeligt antal omstillinger til sig selv. 
Dette kom efter at TGG i 2005 opnåede rettigheder til at oprette nyheder og debattere med brugere af newz.dk, gennem en administratorkonto.

Noter

Eksterne henvisninger 
 newz.dk

Netaviser fra Danmark
Vamdrup
TV 2 Zulu

TV 2 Zulu var TV 2 Danmark's comedykanal. TV 2 Zulu gik i luften den 15. oktober 2000 som den anden tv-kanal i TV 2-familien. Palle Strøm og Keld Reinicke var kanalchefer. TV 2 Zulu var en del af TV 2's datterselskab TV 2 Networks, som foruden TV 2 Zulu også omfattede TV 2 NEWS, TV 2 Charlie og TV 2 Sport
Nuværende chef for TV 2 Networks er Sune Roland, der overtog posten efter Maiken Wexø, som var chef fra 2009-2013.

TV 2 ZULU-kanalen var fokuseret tv omkring bl.a. comedy og sitcoms, og henvendte sig primært til den yngre del af befolkningen. Indholdet udbredes gennem tv, men distribueredes også gennem digitale medier med fokus på brugerinvolvering.

Kanalens primære målgruppe var aldersgruppen 15 til 30 år, og kanalen havde typisk en seerandel på 2 procent af den samlede tv-seening. TV 2 Zulu har siden 2003 været en betalingskanal.

Vigga Svensson var TV2 Zulus speaker fra år 2000 indtil hun blev erstattet af Nina Lind i 2018.

Kanalen var abonnementsbetalt og reklamefinansieret og kunne bl.a. ses via kabel-tv, satellit og online via TV 2 PLAY.

TV 2 Zulu blev lukket d. 27. marts 2023 og blev erstattet af TV 2 Echo.

Programmer 
Foruden en lang række indkøbte, fortrinsvis amerikanske, tv-programmer såsom Venner, David Letterman, Ellen DeGeneres, Everybody Hates Chris og Kongen af Queens, har TV 2 Zulu siden starten udsendt en lang række danskproducerede tv-programmer:

 Bostrup & Glahn
 Brian Mørk Show
 Comedy Fight Club
 Danish Dynamite
 De 7 dødssynder
 Den perfekte mand
 Dybvaaaaad!
 Eventyrerne
 FC Zulu
 Flimmer
 FunnyHaHa Tv
 Get Ahead med Patrick Toftgaard
 Gintbergs Store Aften
 Gustne Gensyn
 Hvor fanden er Herning?
 Hypokonder
 KebabTV
 Kissmeyer Basic
 Klarsyn
 Klovn
 Komiker for en aften
 Krammeholdet
 Kvægræs
 Langt fra Las Vegas
 Løjserne
 Martin og Ketil - Verden for begyndere
 Mens vi venter på kometen
 Mig og Min Bolig
 Minkavlerne
 Modepatruljen
 Mr. Poxycat & Co
 Mørk & Jul
 Nørgaards netfix
 Oraklerne
 P.I.S. (2000-2006)
 Penislægens Værksted'''
 Popstars (2001-2004)
 Prinsesse for en aften Raketfart Rytmekons Sara & Signe Shooting Stars SJIT Happens Slemme Slemme Piger Stand-up.dk Stig Römer Live Tak for i aften Testkaninerne Topmodel Troldmandsskolen Træmand Tung Metal TV-Glad Tåber på eventyr Ups det er live Ulrik E - Mesterdateren fra Helvede Vild med Comedy Zahle's Top Ti ZHitparaden Zulu BFF Zulu Bingo Zulu Djævleræs Zulu Late Night, Live Zulu Love Camp Zulu Love Champs Zulu Gumball Zulu Royal Zulu Valg Zulu Valg - Gintberg og partibogen Åndernes Magt''

Events 

Som markedsføring har TV 2 Zulu også været arrangør af en række events, heriblandt:

 Zulu Awards
 Zulu Comedy Festival
 Zulu Comedy Galla
 Zulu Sommerbio
 Zulu Rocks

Referencer

Eksterne henvisninger 
 TV 2 Zulus historie på Mediefonen.dk 

Etableret i 2000
Zulu
Færdselsbøde

En færdselsbøde er en bøde, der uddeles som straf for overtrædelse af færdselsloven.

Referencer

Se også 
 Hastighedsbegrænsning

Eksterne henvisninger
Bødetakster pr.  1. januar 2012 
Bøde
Den Ny Kirkebog

Den Ny Kirkebog (DNK) er den hidtil største ændring af kirkebogsføringen. Ændringen skete i årene 2000-2004. Med ændringen gik man fra håndskrevne protokoller til elektronisk kirkebogsføring. Folkekirkens personregisterførere har siden da foretaget fødselsregistrering, navngivning og navneændring samt registrering af dødsfald direkte i CPR-registret. I Sønderjylland blev elektronisk registrering taget i brug 1. maj 2007, men her foregår registreringen hos kommunen.

For at der kan fortages en ændring i DNK, skal personen være verificeret (død undtaget), hvilket betyder, at CPR's oplysninger tjekkes og evt. rettes efter, hvad der står i den håndskrevne protokol.
Stort set alle personer født efter 1969 er blevet verificeret i forbindelse med overgangen til DNK. Forpligtelsen om verificering før overgang til DNK gjaldt også fødte for årene 1960-1969, og de fleste af disse er også blevet verificeret, men et mindre antal sogne mangler stadig mere end 10 år efter overgangen til elektronisk kirkebogsførelse fuldt ud at verificere fødslerne fra 1960 til 1969 - trods pålæg herom fra ombudsmanden.
Endvidere gælder det, at alle personer, der er hovedpersoner i en given hændelse, der skal registreres, skal være i besiddelse af et dansk personnummer, hvorfor der til stadighed er behov for at udtage et antal administrative personnumre, når de berørte personer ikke i forvejen er i besiddelse af et dansk personnummer.

Noter

 

Folkekirken
Hjælpemidler ved slægtsforskning
Zulu

Zulu har flere betydninger:

Zuluer – et folkeslag i Afrika
Zulu (sprog) – et afrikansk sprog
TV 2 Zulu – en dansk tvkanal
Zulutid – Z benyttes af militæret ved tidsangivelser. 
Zulu (film fra 1964) – britisk film instrueret af Cy Endfield
Zulu (film fra 2013) – fransk-sydafrikansk film instrueret af Jérôme Salle, på dansk givet navnet Cape Town Cops
Kate Winslet

Kate Winslet (født 5. oktober 1975) er en engelsk skuespillerinde som nok er mest kendt for sine roller i filmene Titanic, Evigt solskin i et pletfrit sind og The Reader.

Født ind i en familie af skuespillere, var sandsynligheden for at Kate skulle blive skuespiller nok forholdsvis stor. Hun fik da også sin første rolle som som 15-årig i en serie på BBC. Hendes filmdebut kom dog først i 1994 i Peter Jacksons Heavenly Creatures. Hendes gennembrud kom året efter med filmen Fornuft og følelse, hvor hun spille rollen som den unge Marianne Dashwood. En rolle, som hun havde kæmpet om med flere hundrede andre, der havde været til åben casting. Det viste sig da også, at være den rette man havde fundet til rollen, da Kate, selvom hun var ret ukendt, blev nomineret til en Oscar. 

Efter det var Kate Winslet blevet forholdsvist kendt, men med rollen som Rose i James Camerons kæmpehit Titanic, blev hun lige pludseligt en kæmpe stjerne. Rollen gav hende også hendes anden Oscarnominering. De næste år spillede hun med i film som Quills og Enigma, men ingen af dem blev et hit, der bare tilnærmelsesvis kunne måle sig med Titanic. 

Hendes tredje Oscarnominering kom for hendes rolle i filmen Iris, og med den fjerde nominering for sin hovedrolle i Evigt solskin i et pletfrit sind blev hun den første skuespillerinde, der er blevet nomineret til fire Oscars, inden hun blev 30 år. For sin hovedrolle i The Reader fik hun sin første Oscar.

Filmografi 
 Avatar: The Way of Water (2022)
 The Dressmaker (2015)
 Divergent (2014)
 Contagion (2011)
 Carnage (2011)
 Revolutionary Road (2008)
 The Reader (2008) – Vandt en oscar for bedste kvindelige hovedrolle
 Revolutionary Road (2008)
 All the King's Men (2006)
 The Holiday (2006)
 Finding Neverland (2004) 
 Evigt solskin i et pletfrit sind (2004)
 The Life of David Gale (2003) 
 Iris (2001) 
 Enigma (2001) 
 Quills (2000) 
 Holy Smoke (1999) 
 Titanic (1997) 
 Hamlet (1996) 
 Jude (1996) 
 Fornuft og følelse (1995)
 Heavenly Creatures (1994) 
 Get Back (1992) tv-serie
 Dark Season (1991) tv-serie
 Little children (2006)

Eksterne henvisninger 

 

Skuespillere fra England
Oscar for bedste kvindelige hovedrolle
Personer fra Reading
Ærescesar
Sult (flertydig)

Sult dækker flere ting:

 Sult – mangel på mad.
 Sult (nordisk mytologi) – Hels kniv.
 Sult (roman) – en roman af Knut Hamsun.
 Sult (film) – Henning Carlsens filmatisering fra 1966 af Sult (roman).
Athlon XP

Athlon XP var tidligere AMD's top serie af processorer, den er nu blevet afløst af Athlon 64.

Se også
 AMD
 Athlon 64

Eksterne henvisninger 

X86 mikroprocessorer
AMD
Zulu (sprog)

Zulu er et bantusprog, der tales af ca. 9 millioner mennesker, især i Sydafrika, hvor det er et af de elleve officielle sprog.

Bantusprog
Sprog i Sydafrika
Sprog i Swaziland
Advanced Encryption Standard

I kryptografien er Advanced Encryption Standard (AES), også kendt som Rijndael, en blokkrypteringsalgoritme som blev ophøjet til krypteringsstandard af den amerikanske regering. Den forventes at blive brugt over hele verden, og er som sin forgænger DES blev udsat for omfattende analyse. AES blev gjort til national amerikansk standard (FIPS) af det amerikanske standardiseringsinstitut NIST i november 2001 efter en 5-årig standardiseringsproces.

Algoritmen blev udviklet af to belgiske kryptografer, Joan Daemen og Vincent Rijmen, og indleveret til AES udvælgelsesprocessen under navnet "Rijndael", et blandingsord bestående af opfindernes navne. Rijndael kan udtales "Rajndarl", (IPA: []).



Eksterne henvisninger 

 FIPS PUB 197: den officielle AES standard  (PDF fil)

Implementeringer 
 Det GPL-licenserede Nettle bibliotek omfatter også en AES implementation

Notes 

 Blokstørrelser på 128, 160, 192, 224, og 256 bits understøttes af Rijndael algoritmen, men kun 128 bit blokstørrelse er specificeret i AES standarden.
  Nøglestørrelser på 128, 160, 192, 224, og 256 bits understøttes af Rijndael algoritmen, men kun nøglestørrelser på 128, 192, og 256 bit er specificeret i AES standarden.

Kilder 
 Nicolas Courtois og Josef Pieprzyk: Cryptanalysis of Block Ciphers with Overdefined Systems of Equations, pp267–287. ASIACRYPT 2002.
 Joan Daemen og Vincent Rijmen: The Design of Rijndael: AES – The Advanced Encryption Standard. Springer-Verlag, 2002. .
 Niels Ferguson, John Kelsey, Stefan Lucks, Bruce Schneier, Michael Stay, David Wagner og Doug Whiting: Improved Cryptanalysis of Rijndael. FSE 2000, pp213–230 online 

Kryptografi
AES

AES kan henvise til:

 Advanced Encryption Standard
 Arbejdsmarkedets Erhvervssygdomssikring
 Arbejdsmarkedets Erhvervssikring
Intensitet (fysik)

Indenfor fysik betegner intensitet energi per tid per areal:  i SI-enheden . Heraf følger at man kan beregne den energi som rammer en imaginær eller reel flade vha. formlen . Eksempelvis er intensiteten af sollys som falder vinkelret ind på en plan ved Jordens overflade af størrelsesorden 900 joule per sekund per kvadratmeter. En langt større intensitet findes f.eks. i lyset fra visse lasere. Laserlys kan være så intenst at man kan skære med det.

Intensiteten af stråling svækkes ved passage af stof. F.eks. aftager intensiteten af sollys hastigt med vanddybden i have eller søer. I visse situationer er der en simpel sammenhæng mellem intensitet og tilbagelagt strækning i et givet medium. For absorption af gammastråling i bly gælder eksempelvis med god tilnærmelse at , hvor x er den tilbagelagte strækning, I0 er intensiteten før passage af mediet, og  er den lineære absorptionskoefficient. Udtrykt ved halveringstykkelsen  – den strækning som halverer intensiteten – er . Sammenhængen mellem halveringstykkelse og absorptionskoefficient er givet ved .

Lys
Fysik
Fysisk størrelse
Knud Hannestad

Knud Hannestad (28. juni 1915 i Aarhus – 26. september 1972 i Feldballe) var en dansk historiker.

Hannestad blev født i Aarhus som søn af en trafikassistent ved DSB (senere stationsforstander i Skanderborg) og blev student fra Aarhus Katedralskole i 1934. Herefter begyndte han at læse historie på Aarhus Universitet, hvor Johan Frederik Plesner og Adam Afzelius underviste. 1942 modtog han guldmedalje for en prisafhandling om egyptisk provinsforvaltning i romersk kejsertid.

1950 blev han dr.phil. med disputatsen De 30 tyranner : studier i athensk forfatningshistorie i slutningen af 5. århundrede, hvor han argumenterede for, at Kritias og kredsen om ham ønskede at omdanne Athens forfatning efter spartansk mønster, da de kom til magten i 404 f.Kr. Det næste større arbejde fra Hannestad blev et studie af Italiens landbrug i kejsertiden og blev udgivet i serien af Videnskabernes Selskabs skrifter i 1962 med titlen L'évolution des ressources agricoles de l'Italie du 4ème au 6ème siècle. Her argumenteredes der for, at årsagen til, at Italien blev selvforsynende med korn i 500-tallet skulle findes i vandalernes erobring af Nordafrika i 429, hvorefter Italien blev afskåret fra dets hidtidige kornkammer. I 1963 demonstrerede han sin evne til formidling med bogen Korstogene : et møde mellem to kulturer, der blev oversat til svensk i 1966.

Ansættelsesmæssigt var Hannestad bibliotekar ved Statsbiblioteket 1946–1960, men blev allerede i 1957 tillige lektor i middelalderens historie ved Aarhus Universitet, hvor han 1960 blev professor. 1953–1954 var han docentstipendiat ved universitetet i Göteborg, hvor han udviklede et venskab med professor Erik Lönnroth.

I efteråret 1966 og igen året efter deltog Hannestad i tvprogrammerne Spørg Århus, der uden tvivl var med til at gøre ham kendt udenfor de snævre faglige sammenhænge. Fra 1968 var han medlem af Statens Humanistiske Forskningsråd, hvilket gav ham lejlighed til mødes flere gange med Lönnroth, der var formand for det tilsvarende svenske råd. 1971 var han initiativtager til Dansk Komité for Byhistorie.

Litteratur 
 Franz Blatt: "Knud Hannestad" (nekrolog) i Historisk Tidsskrift 12. række, bind VI (1973), s. 551-554

Eksterne henvisninger 
 

Danskere i 1900-tallet
Historikere fra Danmark
Ansatte ved Aarhus Universitet
Skolefolk fra Danmark
Personer fra Aarhus
Bibliotekarer fra Danmark
Personer i Kraks Blå Bog (afdøde)
Dansksprogede forfattere fra Danmark
Modtagere af Aarhus Universitets guldmedalje
Østblokken

Østblokken var under Den kolde krig den almene betegnelse for landene, der var allierede med Sovjetunionen. Østblokken bestod af følgende central- og østeuropæiske lande:
 Bulgarien
 Rumænien
 Ungarn
 DDR
 Polen
 Albanien (frem til 1960, se nedenfor)
 Sovjetunionen
 Tjekkoslovakiet
Østblokken blev typisk betragtet som sammenfaldende med underskriverne af Warszawapagten, eller medlemslandene i Comecon.

Jugoslavien var aldrig en del af Østblokken (eller Warszawapagten), da Jugoslavien ikke var blevet "befriet" af Sovjet ved afslutningen på 2. verdenskrig. Tito var den tidligere leder af partisanstyrkerne i Jugoslavien, og dette var årsagen til, at han kunne overtage magten i landet. Ulig de øvrige kommunistiske lande i Central- og Østeuropa blev Tito altså ikke indsat af Den røde hær. Jugoslavien etablerede sig selv som en neutral stat under Den kolde krig.

Det kommunistiske parti i Albanien (under ledelse af Hoxha) kom også til magten uafhængigt af Den røde hær, og kunne derfor i 1960 løsrive sig fra Sovjetunionens indflydelse. Albanien knyttede sig i perioden efter 1960 tættere til Kina. 

Landene i Østblokken blev holdt under den sovjetiske indflydelsessfære, af og til med militær magt. En folkeopstand i DDR blev slået ned i 1953, Ungarn blev invaderet i 1956 efter at have styrtet sin pro-sovjetiske regering, og Tjekkoslovakiet blev invaderet i 1968 efter en række omfattende liberaliseringer kendt som Foråret i Prag. Sidstnævnte blev internt i Sovjetunionen begrundet med Brezjnevdoktrinen. Brezjnevdoktrinen og truslen om sovjetisk intervention blev ophævet i 1989 og erstattet med den såkaldte Sinatra-doktrin, der markerede, at de central- og østeuropæiske lande var frie til at gå deres egne veje uden at frygte for sovjetisk indblanding. Dette var stærkt medvirkende til, at de kommunistiske regeringer i Østtyskland, Tjekkoslovakiet og Bulgarien blev afsat få måneder senere.

Den kolde krig
Poeten og Lillemor (film)

Poeten og Lillemor er en dansk film fra 1959, skrevet og instrueret af Erik Balling.

Medvirkende 
Henning Moritzen
Helle Virkner
Ove Sprogøe
Lis Løwert
Olaf Ussing
Dirch Passer
Karl Stegger
Valsø Holm
Helga Frier
Kjeld Petersen
Judy Gringer
Paul Hagen
Axel Strøbye
Henry Lohmann
Bjørn Spiro
Jytte Abildstrøm

Eksterne henvisninger 
 
 Lokationer

Komediefilm fra Danmark
Danske film fra 1959
Film instrueret af Erik Balling
Film baseret på tegneserier